stanford-oval/wikipedia huggingface dataset:
המערך הטכני של חיל האוויר
משימות המערך הטכני > הנדסה ופיתוח מערכות נשק ויכולות חדשות

מעבר לתחזוקת המערכות הקיימות, אחראי המערך הטכני להמשיך ולפתח את המערכות כדי לשפר את יכולות כלי הטיס ומערכות הנשק ולהציב את המטוסים ברף טכנולוגי גבוה.
המערך מוביל פרויקטים להשבחת ושדרוג המטוסים הוותיקים והבאתם לרמת ביצועים קרובה למטוסים החדישים ביותר. כמו כן אחראי על ניהול ובקרת פרויקטי אמל"ח ותקשו"ב לפיתוחים טכנולוגיים במגוון עולמות תוכן, החל מפיתוח מערכות מחשוב מבצעיות, מערכות אוויוניקה, כטמ"מ, מערכי חימוש ויכולות הגנה אווירית ואמצעים מיוחדים. במסגרת אחריותו מוביל המערך הטכני את הפרויקט החל משלב בחינת החלופות, דרך שלבי הפיתוח ועד לקליטת המערכת והטמעתה בחיל.
משימות המערך הטכני > לוגיסטיקה – ניהול שרשרת האספקה במטרה לאפשר זמינות מבצעית

מטה לצ"ד אחראי על קביעת מדיניות העיתוד וניהול מלאי, רכש ואחסנת חלפים לשם תפקוד מלא ברגיעה ובחירום ומתן מענה להצטיידות ואירועים חריגים. כמו כן, קובע את המדיניות לתפעול המחסנים, מתכנן ומפתח שירותים ממוכנים.
מלאי החיל מאוחסן במחסן מרכזי ביחידת לה"ב, האחראי על קליטת הציוד מרכש וויסותו ליחידות החיל. בסיסי החיל קולטים את המלאי ואחראים על תפעול המחסנים המקומיים וויסות המלאי לטכנאים.
מבנה המערך הטכני

המערך מורכב מגוף מטה (להק הציוד), מבסיס הדרכה (הטכני) ומגופי ביצוע ברמת היחידה (דרגי א', טייסות תחזוקה ויחידות בינוי) וברמה החילית (דרגי ד', יחידת התוכנה ולה"ב).
| --- | --- |
שם: תפקיד
המטה הטכנולוגי של חיל האוויר
מחלקת מטוסים: אחראית בתחומי האחזקה ההנדסה והלוגיסטיקה של כלי הטיס המאוישים.
מחלקת חימוש ול"א: אחראית בתחומי האחזקה, ההנדסה, הלוגיסטיקה והפיתוח במערכי החימוש האווירי, אמצעים מיוחדים ולוחמה אלקטרונית.
מחלקת מערכות הגנ"א: אחראית בתחומי ההנדסה, האחזקה, הלוגיסטיקה והפיתוח במערכי ההגנה האווירית ומערכות הבקרה האווירית.
מחלקת כטמ"ם ומודיעין: אחראית בתחומי ההנדסה, האחזקה והלוגיסטיקה של כלי הטיס המאוישים מרחוק, הרחפנים, וטכנולוגיות מודיעין אווירי.
מחלקת תאו"ם (תכנון, איכות ומשאבים): אחריות מקצועית על עולמות הלוגיסטיקה, ניהול הפרויקטים, מערכות המידע והמשאבים כמו כן, אחראית על כלל משאבי המערך הטכני והובלת תהליכים רוחביים.
מחלקת הנדסת מערכות: אחראית על תחומי ההנדסה, האחזקה והלוגיסטיקה של מערכות האוויוניקה, תקשורת אווירית ניווט, מערכות תקשוב ומולטימדיה, מערכות המיתוג, המאמנים וביצוע הנדסת מערכת לקביעת ארכיטקטורה. מהווה את מטה הדיגיטל וקובעת מדיניות וארכיטקטורה בתחומי ה-IT.
מחלקת תוכניות והנדסת כלי טיס: אחראית על ניהול ומימוש תוכניות רכש מרכזיות של פיתוח וקליטת כלי טיס ומערכות נלוות לצד ניהול הפרויקטים והנדסת פלטפורמת כלי הטיס ובכלל זה עולמות מדעי הטיסה, תיכון אווירונאוטי, מערכות כלי טיס (מכניות וחשמליות) ומבנה המטוס.
מחלקת הנדסת תשתיות ובינוי: אחראית בתחומי ההנדסה, האחזקה ובניין הכוח של תשתיות וציוד קרקע. המחלקה מובילה את מערך הבינוי במטה ובבסיסיו.
גופי ביצוע ברמת יחידות – כפיפות מקצועית
גפים טכניים בטייסות הטיסה וגדודי הגנ"א: אחראים על ביצוע אחזקה בדרג א'
טייסות תחזוקה בבסיסי הטיסה: אחראים על ביצוע אחזקה בדרג ב'
יחידות הבינוי: אמונות על אחזקת התשתיות
גופי ביצוע ברמת החיל – כפיפות פיקודית
אופק 324: יחידת התוכנה והמחשוב
לה"ב: יחידת הלוגיסטיקה של החיל האחראית גם על השליטה המרכזית.
יחידת האחזקה האווירית 22: דרג ד' למטוסים ולפריטים אווירו-מכניים
יחידה 108: דרג ד' לאלקטרוניקה, לתקשוב ולמערכות נשק.
הצטיינויות ופרסים

1959 – פרס ביטחון ישראל הוענק לצוות פיתוח על הסבת מטוסים למטוסי צילום.[דרוש מקור]
1969 – פרס ביטחון ישראל הוענק לצוות פיתוח "סער" על הסבת מנועים במטוסי קרב מתוצרת צרפת.
1994 - ציון לשבח בתחרות הפרס הלאומי לאיכות ומצוינות בתעשייה ע"ש יצחק רבין הוענק לבמצ"א 108.
1995 - הפרס הלאומי לאיכות ומצוינות בתעשייה ע"ש יצחק רבין הוענק לטייסת תחזוקה אגד נ"מ 167.
2002 – פרס האיכות בתעשייה ע"ש יצחק רבין הוענק ליחידת האחזקה האווירית 22
2009 – ציון לשבח באיכות בתעשייה ע"ש יצחק רבין הוענק ליחידת האחזקה האווירית 22
2009 – הפרס הלאומי לאיכות ומצוינות במגזר הציבורי הוענק ללהק הציוד
2014 – ציון לשבח באיכות בתעשייה ע"ש יצחק רבין הוענק ליחידת האחזקה האווירית 22
הערות שוליים

1 2  הלל, אריה, "וידי אדם מתחת כנפיהם" – תולדות המערך הטכנולוגי בחיל האוויר 1948–1973, צה"ל – הוצאת "מערכות" / משרד הבטחון – ההוצאה לאור, 1999
↑  לפידות, א, סדרת מורשת חיל האוויר – "להק ציוד" המערך הטכני של חיל האוויר, חיל האוויר/מחלקת פרט, משרד הבטחון – ההוצאה לאור, 2001
↑  מרום, ע, "עילוי" – המערך הטכנולוגי של חיל האוויר במאה ה-21, דפוס מאירי, תל אביב, 2016
אנשי המערך הטכני של טייסת 69 בעת ההיערכות לבלימת המתקפה האיראנית על ישראל באפריל 2024.
טכנאי של המערך הטכני של חיל האוויר במהלך מלחמת חרבות ברזל
חיילת בגף הטכני של טייסת 69 מחמשת מטוס
וליד אבו שקרה

| --- | --- |
אין תמונה חופשית
 לידה:  1946 אום אל-פחם, פלשתינה (א"י)
 פטירה:  4 במרץ 2019 (בגיל 73 בערך) ווייברידג', הממלכה המאוחדת 
 תחום יצירה:  ציור, הדפס
 
וליד אבו שקרה (1946 באום אל-פחם - 4 במרץ 2019) היה צייר ואמן תחריט פלסטיני. הוא למד במכון אבני ועבר בסוף שנות ה-70 של המאה ה-20 להשלים את לימודיו בבית הספר הגבוה לאמנות ועיצוב סנטרל סיינט מרטינס (Saint Martins). אבו שקרה היה לאחד האמנים הפלסטינים הראשונים שלמד במוסדות ישראלים ואף יצא מחוץ לישראל. בחירותיו ותעוזתו פתחו את הדלת בעבור הדורות הבאים.
דרכו האמנותית של אבו שקרה התאפיינה בכניסה אל מבוכי המציאות הנופית והפסיכולוגית של הסביבה הראשונית בה נולד. במהלך דרכו חקר את הגלוי והנסתר ואת המשמעויות הסוּפיות האישיות והרוחניות הגלומות בפניה המרובות של המציאות הסובבת. התנסויות אלה הביאו אותו להתמקד באדם אשר עומד במרכז הדיון האתי ובטבע שהוא ציר ההתרחשות והמוטיב השולט באמנותו. מדובר בהתנסות אמנותית חזותית מרובדת, העוסקת ביחסים בין אדם וטבע, שליטה ושימור הזיכרון.
ביוגרפיה

וליד אבו שקרה נולד באום אל-פחם, בשנת 1946. הוא האח הבכור במשפחה בת שבע נפשות. בן דודו, עאסם אבו שקרה, שני אחיו, סעיד אבו שקרה ופריד אבו שקרה, כמו גם אחיינו הצעיר כרים, הם אמנים מוכרים בישראל.
כשהיה בן 16, אביו פשט רגל והוא נאלץ לעזוב את ביתו ולצאת לעבוד כדי לסייע לפרנסת המשפחה שנקלעה למשבר כלכלי. הוא נסע לתל אביב, התגורר בצריף קטן ביפו עם בן דודו ועבד בשלוש משרות במקביל.
בין 1964 ל-1974 עבד לפרנסתו כפקיד מס רכוש בחדרה ובזמנו הפנוי החל לפקוד חוגי אמנות. בתקופה זו התגורר בחדר שכור אצל זוג יהודי מחדרה, פניה ואריה קוצ'וק, ניצולי שואה שפרשו עליו את חסותם. "הם אימצו אותי כבנם", הוא מספר. ”הם הבינו שאני עוסק בציור ובאמנות, דחפו אותי, עזרו לי ועודדו אותי. נהגתי לקחת חוגים אחרי שעות העבודה בחדרה, חיפה ותל אביב, אבל בגלל שאז, בשנות ה-60, היה קשה מאוד לנסוע מאום אל-פחם למקומות האלו, התגוררתי אצלם.” אומר אבו שקרה בריאיון לפאוזי אבו טועמה. בשנת 1967 התקבל למכון אבני לאמנות ועיצוב, תל אביב, שם זכה להערכה רבה ולהדרכה וליווי מצד אמנים ישראלים בולטים: כסלר, פרופס, עוקשי, שטרייכמן ואחרים. בתחילת שנות ה-70 עזב וליד אבו שקרה את הארץ והשתקע בווייברידג' שבמחוז סארי, אנגליה. בין השנים 1974–1976 למד הדפס בסנט מרטין קולג' (Saint Martin's School of Art). ב-1979 זכה אבו שקרה להיות חבר ב-RBA) Royal Society of British Artist) וב- Printmakers.
במהלך חזרתו לנופי ילדותו חל גם מפנה אישי בנפשו של האמן שחזר בתשובה והוא הפך למוסלמי דתי.
ב-2011 נערכה לכבודו תערוכה רטרוספקטיבית בשם "וליד אבו שקרה / מנטרת אל-באטן". התערוכה התחלקה לשני חלקים: ציורים משנות ה-60 וה-70 שהוצגה בגלריה לאמנות באום אל-פחם שאצר אחיו פריד אבו שקרה. הדפסים 1975–2011 שהוצגה במוזיאון תל אביב לאמנות שאצרו אירית הדר ופריד אבו שקרה. שמה של התערוכה נילקח מאחד האתרים שזכר והכיר אבו שקרה מנוף ילדותו. "את השם הזה מכיר כל תושב אום אל-פחם של שנות ה-60." אומר אבו שקרה. פירושו בעברית הוא: עמדת השומר והוא מציין גבעה ידועה בנוף אליו עורג אבו שקרה כל שנותיו באנגליה.
אבו שקרה היה אב ל-4 ילדים ונשוי לאישה אנגלייה. הוא נפטר ב-4 במרץ 2019.
אמנות > הפשטה

בין השנים 1970–1973, בזמן לימודיו במכון אבני, וגם לאחר סיומם, סגנונו האמנותי של וליד אבו שקרה נטה לכיוון המופשט. פריד אבו שקרה כותב במאמרו "החוץ והפנים - הגלוי והנסתר כי: "הציורים המופשטים של וליד אבו שקרה וסגנון העיבוד ההנדסי שלהם אפשרו לו להתמקד בחיפוש אחר ההתבודדות, ההתייחדות והבריחה מן הכבלים, ובה בעת למצוא מפלט בעצמו, לתת דרור לתחושותיו ולתקשר עם עצמו ועם האמת שלו בלי להיצמד לתמה כלשהי. הוא הסתפק בהנאה מן החופש לבטא את המופשט, את המצב האנושי על מגוון הרגשות המוכלים בו."
העבודות המופשטות שיצר וליד אבו שקרה לאחר סיום לימודיו במכון אבני, העמוסות בתלאות החיים ובקשיי הפרנסה של משפחתו, העניקו לו שלווה ותחושת רווחה. חזרתו לציור המופשט הטמיעה בתודעתו את תחושת השלווה שחיפש ושמה בצד את המשקעים השליליים של קשיי היום.
הקודים האסתטיים והתרבותיים של וליד אבו שקרה, הנטועים באדריכלות של האסלאם, הובילו אותו אל ההפשטה והקיצור. הוא תמצת את יסודות האסתטיקה של האסלאם, של צירופי צבעים מגוונים וצורות הנדסיות מסובכות לידי יחידות אמנותיות פשטניות בתכלית.. "אבו שקרה מעולם לא ויתר על ההביטוס המקומי, על המאפיינים התרבותיים והאמנותיים הקרובים אליו. גם בתקופה מאוחרת יותר, כשהחל להשתמש בהפשטה, שהייתה צו האופנה הארצישראלי, שמר על מאפיינים תרבותיים בולטים."
בתערוכה הרטרוספקטיבית של אבו שקרה ב-2011 אפשר לראות כיצד עבר מהרישומים המהירים שרשם בשכם, בעכו, בבית שערים ובג'נין, שבהם התמקד במוטיבים אורבניים, למבנים ולצורות המופשטות והגאומטריות, ועם זאת שמר על מבניות המזוהה עם זו של המסגדים, הקשתות והצריחים. "משכו אותי האלמנטים, הצורות שבחלונות, הקישוטים, ועשיתי בעזרתם קומפוזיציות חדשות ושמרתי על הצבע המזרחי". אומר אבו שקרה.
אמנות > תחריטי הנחושת

תחריטי הנחושת והדפסי הנייר של וליד אבו שקרה מתכתבים עם נופי מחוז הולדתו באום אל-פחם. הוא מצלם את נופי כפרו במצלמה, כדי ללמוד אותם ולבחון אותם מחדש בלונדון. תחושת הזרות באנגליה הניעה אותו להתמסר באופן מוחלט לנוף מולדתו. בגוף יצירתו שנעשה באנגליה הוא משלב בתוך נופי ילדותו במזרח התיכון את האורות, הצללים ומרכיבי האקלים האירופאים רומנטיים. נוסף על כך, הציורים מצביעים על פעולת תיעוד של הנוף, הכוללת גבעות, ואדיות ועמקים, עצי אגוז וזית, שיחי צבר, משטחי אדמה, חלקות חקלאיות, שדות מרעה ושטחים ריקים מבנייה ואדם.
וליד אבו שקרה מצביע דרך עבודות אלה לגעגוע אל הנופים החלומיים של ילדותו, אך גם את הכאב על פעולותיו של האדם כנגד הטבע והריסתו. הדפסים אלו מבטאים אות אזהרה למין האנושי בגין הנזק הרב של פגיעתו בסביבה ותיעוד של הפעילויות נגד הסביבה שיד האדם מבצעת. הניגוד בין הגעגוע לעבר הפסטורלי לבין ההרס והאלימות שמצפים לנופים ולטבע מייצרים מתח בעבודות התחריט של אבו שקרה. "לצערי הרב, כל מה שצילמתי וחרטתי כבר לא קיים", אבו שקרה אומר. "אנחנו מאבדים אוצר יקר שאי אפשר להחזיר ולשחזר אותו. לא יכול להיות שכל אחד יהרוס את הנוף, אך ורק בשביל לבנות בית או לסלול כביש. אפשר גם לבנות וגם להשאיר את הטבע. המהנדסים והאדריכלים צריכים לקחת את זה בחשבון. על הרשות המקומית לדאוג לשימור הטבע והנוף. לא יכול להיות שעקירת עץ היא דבר כה קל ופשוט. לא יכול להיות שאבנים משנות ה-30 יהפכו לפסולת של אתרי בנייה ויישור שטח. אם נאבד את הטבע, נאבד את התרבות שלנו".
באמנות של וליד אבו שקרה, העיסוק בנוף הטבעי, דרך ההתייחסות אליו, ניכוסו ופירוקו לגורמים הם בעלי היבטים פוליטיים. הנוף מכיל בתוכו מושגים ומבעים אידאולוגיים: האדמה, המקום, המולדת, הגעגועים והזיכרון. כאשר אבו שקרה מעלה בעבודתו את נושא הנוף זה נעשה מתוך שיקולים פוליטיים או חברתיים. ציורי הנוף האסתטיים של אבו שקרה מסתירים מתחת לקווים ולכתמים אמירות ביקורתיות כלפי החברה ומנהיגיה.
כאמל בולאטה (אמן פלסטיני) מתאר במאמרו מ-1990 "אמנים ישראלים ופלסטינים: מול היערות", את התפתחות האמנות הפלסטינית, במקביל לדגם האמנות הישראלית המוקדמת. בולאטה מדגיש את המחויבות של האמנים הפלסטינים לצייר את נופי פלסטין ולתאר את סמלי המולדת. בין השאר הוא מזכיר במאמרו את עבודותיו של ואליד אבו שקרה בהם הוא מצייר את שיח הצבר ונופי מולדתו: "אופן הביצוע של נושאיו הוא מסורתי (...) ומשקף את ההתנסות העזה של זכרונו של יליד המקום (...) הסמל הפלסטיני של שורשי הצבר קיבל משמעות תרבותית נוספת משום ששמו בערבית מדובר, 'סבר', משמעו גם 'סבלנות', 'התמדה'. כאן אנו מוצאים שוב יחסי חילופין בין משמעות תרבותית לביטוי טבעי. בתהליך החילופין הלז משקפת המטפורה הלשונית של היליד את חוויית 'הבית' החזותית שלו. האמן מאום אל-פחם יושב אמנם בסטודיו הלונדוני שלו ומשחזר את הצפנים של נוף מולדתו, אך הוא אינו שוכח ששיח הצבר ממשיך לצמוח במולדתו, לא הרחק מעץ הזית."
תערוכות יחיד

1976 - Queens Elm Gallery, לונדון
1977 - Galerie Kohler, לנגנפלד, גרמניה
1978 - Five Dryden Street Gallery, לונדון
Guildford House Gallery, גילדפורד, אנגליה
1979 - Galerie Am Muhlenbusch, דיסלדורף
1981 - גלריה מאפו, תל אביב
1983 - Volkshochschul, לנגנפלד, גרמניה
Walton on Thames, Boat House Gallery, סארי, אנגליה
Prade Gallery, צ'לטנהם, אנגליה
1984 - Work of Art Gallery, לונדון
אוספים ציבוריים

מוזיאון ישראל, ירושלים
מוזיאון תל אביב לאמנות
CIPB Permanent Collection, ריו דה ז'ניירו
Kunstmuseum, דיסלדורף
Guildford House, גילדפורד, אנגליה
Bureau of Art Exhibitions, לודג'
הערות שוליים

↑  בן צבי, טל, שונות מתוך אחדות: אמנות פלסטינית עכשווית, ג'מעה כתב עת בינתחומי לחקר המזרח התיכון, אוניברסיטת בן-גוריון, באר שבע, עמ' 157-167.
1 2 3 4 5 6 7 8 9 10 11  וליד אבו שקרה / מנטרת אל-באטן (קטלוג תערוכה), אוצרים: אירית הדר ופריד אבו שקרה, מוזיאון תל אביב, דצמבר 2011- אפריל 2012.
1 2 3 4 5 6  אלי ערמון אזולאי, מחסום כיסופים: ראיון עם האמן הפלסטיני וליד אבו שקרה, באתר הארץ, 6 בינואר 2012
1 2 3 4 5  פאוזי אבו טועמה: האמן מאום אל-פחם שגדל בבית של ניצולי שואה, y-net ידיעות אחרונות, ינואר 2012
↑  וואלה! תרבות‏, וליד אבו שקרה, מחשובי האמנים הפלסטינים בדורנו, הלך לעולמו, באתר וואלה, 4 במרץ 2019
↑  עאסם אבו שקרה (קטלוג תערוכה), אוצרת: אלן גינתון, תל אביב: בית הלנה רובינשטיין לאמנות בת זמננו, 24 בנובמבר1994.
↑  בולאטה, כאמל, אמנים ישראלים ופלסטינים: מול היערות, כתב עת קו, גיליון 10, 1990, עמ' 170-175.
| --- | --- |
בקרת זהויות :  ICIA: 269782  NLI: 987007257300005171  LCCN: no2009126132  SUDOC: 172079837  VIAF: 305394784   WorldCat (עם VIAF): 305394784
עונת 2022/2023 ב-NBA

| --- | --- |
 תאריך התחלה:  18 באוקטובר 2022
 תאריך סיום:  12 ביוני 2023
 מספר קבוצות:  30
 מספר משחקים לקבוצה:  82
 דראפט
 בחירה ראשונה:  פאולו באנקרו
 על ידי:  אורלנדו מג'יק
 העונה הסדירה
 המאזן הטוב ביותר:  מילווקי באקס
 MVP של העונה הסדירה:  ג'ואל אמביד (פילדלפיה)
 מלך הסלים:  ג'ואל אמביד (פילדלפיה)
 הפלייאוף
 אלופת המזרח:  מיאמי היט
 אלופת המערב:  דנוור נאגטס
 סדרת הגמר
 אלופה:  דנוור נאגטס
 MVP של סדרת הגמר:  ניקולה יוקיץ'
 
 → 2021/20222023/2024 ←
 
עונת 23–2022 ה-NBA הייתה העונה ה-77 של ליגת ה-NBA. העונה הסדירה החלה ב-18 באוקטובר 2022 והסתיימה באפריל 2023. משחק האולסטאר של ה-NBA נערך ב-19 בפברואר 2023, בוויוינט סמארט הום ארנה בסולט לייק סיטי אולמה של יוטה ג'אז.
דנוור נאגטס זכתה בתואר האליפות, לאחר שגברה 4–1 בגמר 2023 ב-NBA על מיאמי היט.
שינויים בסגלי הקבוצות

דראפט ה-NBA התקיים ב-23 ביוני 2022, בברקליס סנטר בברוקלין. פאולו באנקרו נבחר עם הבחירה הכללית הראשונה.
שינויים בסגלי הקבוצות > שחקנים חופשים

עם סיום גמר ה-NBA של העונה הקודמת ביוני לראשונה מאז 2019 לפני תחילת מגפת ה-COVID-19, ליגת ה-NBA חזרה לתאריך הרגיל שלה ב-1 ביולי, יחד עם תקופת ההקפאה של יולי לפני שהשחקנים יוכלו להתחיל לחתום בפועל חוזים חדשים.
שינויים בסגלי הקבוצות > שינוי מאמנים

| קבוצה> לפני תחילת העונה | עונת 2021/2022> לפני תחילת העונה | עונת 2022/2023> לפני תחילת העונה |
| --- | --- | --- |
| שארלוט הורנטס | ג'יימס בורגו | סטיב קליפורד |
| לוס אנג'לס לייקרס | פרנק ווגל | דרווין האם |
| סקרמנטו קינגס | אלווין ג'נטרי | מייק בראון |
| יוטה ג'אז | קווין סניידר | ויל הארדי |
| בוסטון סלטיקס | אימה יודוקה | ג'ו מאזולה |
תוך כדי העונה
| ברוקלין נטס | סטיב נאש | ז'אק ווהן |
שינויים בסגלי הקבוצות > פיטורי מאמנים והחתמות > טרום העונה

ב-11 באפריל 2022, לוס אנג'לס לייקרס פיטרו את פרנק פוגל לאחר שהחמיץ את הפלייאוף. בשלוש העונות שלו בקבוצה, פוגל הוביל את הקבוצה לשתי הופעות בפלייאוף ואליפות ה-NBA ב-2020.
ב-11 באפריל 2022, סקרמנטו קינגס פיטרו את המאמן הזמני אלווין ג'נטרי מתפקידו. ג'נטרי מונה למאמן ראשי זמני לאחר שהקבוצה פיטרה את לוק וולטון בנובמבר 2021.
ב-22 באפריל 2022, שארלוט הורנטס פיטרה את ג'יימס בורגו לאחר ארבע שנים בקבוצה ללא הופעות בפלייאוף.
ב-9 במאי 2022, סקרמנטו קינגס החתימו את עוזר המאמן בגולדן סטייט ווריורס, מייק בראון, וכך הפך למאמן הראשי החדש של הקינגס.
ב-3 ביוני 2022, הלוס אנג'לס לייקרס החתימו את דרווין האם כמאמן החדש שלה.
ב-5 ביוני 2022, קווין סניידר התפטר מתפקידו כמאמן ראשי של יוטה ג'אז לאחר שמונה עונות בקבוצה.
ב-24 ביוני 2022, השארלוט הורנטס החתימו את סטיב קליפורד כמאמן החדש שלה.
ב-29 ביוני 2022, יוטה ג'אז החתימו את ויל הארדי כמאמנה הראשי.
ב-22 בספטמבר 2022 בוסטון סלטיקס הודיעה על השעייתו של אימה יודוקה מאימון הקבוצה, והכריזה על ג'ו מאזולה עוזרו כמאמן זמני.
שינויים בסגלי הקבוצות > פיטורי מאמנים והחתמות > תוך כדי העונה

ב-1 בנובמבר 2022 ברוקלין נטס והמאמן סטיב נאש הודיעו על החלטתם להיפרד. ז'אק ווהן עוזר המאמן הוכרז כמאמן זמני עד שב-9 בנובמבר הוכרז כי הוא ישמש כמאמן קבוע.
שינויים בסגלי הקבוצות > מעברי שחקנים בולטים

| תאריך מעבר | שחקן | קבוצה קודמת | קבוצה חדשה | הערה |
| --- | --- | --- | --- | --- |
| 22 ביוני 2022 | ג'רמי גרנט | דטרויט פיסטונס | פורטלנד טרייל בלייזרס | הועבר בטרייד |
| 30 ביוני 2022 | ויל בארטון | דנוור נאגטס | וושינגטון ויזארדס | הועבר בטרייד |
| 30 ביוני 2022 | מונטיי מוריס | דנוור נאגטס | וושינגטון ויזארדס | הועבר בטרייד |
| 30 ביוני 2022 | קנטביוס קולדוול-פופ | וושינגטון ויזארדס | דנוור נאגטס | הועבר בטרייד |
| 30 ביוני 2022 | איש סמית' | וושינגטון ויזארדס | דנוור נאגטס | הועבר בטרייד |
| 30 ביוני 2022 | דג'ונטה מארי | סן אנטוניו ספרס | אטלנטה הוקס | הועבר בטרייד |
| 1 ביולי 2022 | ריקי רוביו | אינדיאנה פייסרס | קליבלנד קאבלירס | חתם כשחקן חופשי |
| 1 ביולי 2022 | קייל אנדרסון | ממפיס גריזליס | מינסוטה טימברוולבס | חתם כשחקן חופשי |
| 1 ביולי 2022 | ג'יילן ברנסון | דאלאס מאבריקס | ניו יורק ניקס | חתם כשחקן חופשי |
| 1 ביולי 2022 | דלון רייט | סקרמנטו קינגס | וושינגטון ויזארדס | חתם כשחקן חופשי |
| 1 ביולי 2022 | פי. ג'יי. טאקר | מיאמי היט | פילדלפיה 76' | חתם כשחקן חופשי |
| 1 ביולי 2022 | ג'ו אינגלס | פורטלנד טרייל בלייזרס | מילווקי באקס | חתם כשחקן חופשי |
| 1 ביולי 2022 | ג'בייל מקגי | פיניקס סאנס | דאלאס מאבריקס | חתם כשחקן חופשי |
| 1 ביולי 2022 | אנדרה דראמונד | ברוקלין נטס | שיקגו בולס | חתם כשחקן חופשי |
| 1 ביולי 2022 | אוטו פורטר | גולדן סטייט ווריורס | טורונטו ראפטורס | חתם כשחקן חופשי |
| 2 ביולי 2022 | דונטה דיווינצ'נזו | סקרמנטו קינגס | גולדן סטייט ווריורס | חתם כשחקן חופשי |
| 2 ביולי 2022 | גארי פייטון השני | גולדן סטייט ווריורס | פורטלנד טרייל בלייזרס | חתם כשחקן חופשי |
| 2 ביולי 2022 | קווין הרטר | אטלנטה הוקס | סקרמנטו קינגס | הועבר בטרייד |
| 2 ביולי 2022 | מלקולם ברוגדון | אינדיאנה פייסרס | בוסטון סלטיקס | הועבר בטרייד |
| 2 ביולי 2022 | דניאל תייס | בוסטון סלטיקס | אינדיאנה פייסרס | הועבר בטרייד |
| 2 ביולי 2022 | ארון ניסמית' | בוסטון סלטיקס | אינדיאנה פייסרס | הועבר בטרייד |
| 2 ביולי 2022 | רודי גובר | יוטה ג'אז | מינסוטה טימברוולבס | הועבר בטרייד |
| 2 ביולי 2022 | מליק ביזלי | מינסוטה טימברוולבס | יוטה ג'אז | הועבר בטרייד |
| 2 ביולי 2022 | פטריק בוורלי | מינסוטה טימברוולבס | לוס אנג'לס לייקרס | הועבר בטרייד |
| 5 ביולי 2022 | טי. ג'יי. וורן | אינדיאנה פייסרס | ברוקלין נטס | חתם כשחקן חופשי |
קדם עונה > משחקים בינלאומיים

משחקי קדם העונה התחילו ב-30 בספטמבר 2022, ונמשכו עד ל-15 באוקטובר 2022.
שני משחקי קדם עונה בין גולדן סטייט ווריורס לוושינגטון וויזארדס התקיימו בסאיטאמה סופר ארנה בטוקיו, יפן.
שני משחקי קדם עונה בין אטלנטה הוקס למילווקי באקס נערכו באתיהאד ארנה באבו דאבי, איחוד האמירויות הערביות.
העונה הסדירה

לוח העונה הרגילה התפרסם באוגוסט 2022. העונה הסדירה התחילה ב-19 באוקטובר 2022, והסתיימה ב-9 באפריל 2023. כל קבוצה משחקת 82 משחקים, ובסיומן הקבוצות שסיימו בששת המקומות הראשונים בכל אזור העפילו ישירות לסיבוב הראשון של פלייאוף ה-NBA, בעוד שארבע הקבוצות שסיימו במקומות 7-10 בכל אזור העפילו לטורניר הפליי-אין.
העונה הסדירה > מובילי הקטגוריות הסטטיסטיות

| קטגוריה | שחקן | קבוצה | ערך |
| --- | --- | --- | --- |
| נקודות למשחק | ג'ואל אמביד | פילדלפיה 76 | 33.1 |
| ריבאונדים למשחק | דומנטאס סבוניס | סקרמנטו קינגס | 12.3 |
| אסיסטים למשחק | ג'יימס הארדן | פילדלפיה 76 | 10.7 |
| חטיפות למשחק | אוג'י אנונובי | טורונטו ראפטורס | 1.9 |
| חסימות למשחק | ג'ארן ג'קסון הבן | ממפיס גריזליס | 3.0 |
| אחוזים מהשדה | ניקולס קלקסטון | ברוקלין נטס | 71.0% |
| אחוזים לשלוש | מלקולם ברוגדון | בוסטון סלטיקס | 46.0% |
| אחוזים מקו העונשין | קווין דוראנט | פיניקס סאנס | 93.4% |
| נקודות מדד למשחק | ניקולה יוקיץ' | דנוור נאגטס | 38.0 |
| דאבל דאבלים | דומנטאס סבוניס | סקרמנטו קינגס | 49 |
| טריפל דאבלים | ניקולה יוקיץ' | דנוור נאגטס | 24 |
העונה הסדירה > שיאים עונתיים למשחק

| קטגוריה | שחקן | קבוצה | ערך |
| --- | --- | --- | --- |
| נקודות | דמיאן לליארד | פורטלנד טרייל בלייזרס | 71 |
| נקודות | דונובן מיטשל | קליבלנד קאבלירס | 71 |
| ריבאונדים | איביצה זובאץ | לוס אנג'לס קליפרס | 29 |
| אסיסטים | ג'יימס הארדן | פילדלפיה 76 | 21 |
| חטיפות | דיאנתוני מלטון | פילדלפיה 76 | 7 |
| חטיפות | דיאנג'לו ראסל | מינסוטה טימברוולבס | 7 |
| חסימות | ברוק לופז | מילווקי באקס | 9 |
| שלשות | דמיאן לליארד | פורטלנד טרייל בלייזרס | 13 |
פרסים > פרסים עונתיים

להלן רשימות הזוכים והמועמדים הרשמיים לכל אחד מהפרסים העונתיים:
| פרס | זוכה | מועמדים נוספים |
| --- | --- | --- |
| MVP של העונה הסדירה | ג'ואל אמביד (פילדלפיה 76') | יאניס אדטוקומבו (מילווקי באקס)  ניקולה יוקיץ' (דנוור נאגטס) |
| שחקן ההגנה של העונה | ג'ארן ג'קסון (ממפיס גריזליס) | ברוק לופז (מילווקי באקס)  אוון מובלי (קליבלנד קאבלירס) |
| רוקי העונה | פאולו באנקרו (אורלנדו מג'יק) | ווקר קסלר (יוטה ג'אז)  ג'יילן ויליאמס (אוקלהומה סיטי ת'אנדר) |
| השחקן השישי של העונה | מלקולם ברוגדון (בוסטון סלטיקס) | בובי פורטיס (מילווקי באקס)  עמנואל קוויקלי (ניו יורק ניקס) |
| השחקן המשתפר של העונה | לאורי מארקנן (יוטה ג'אז) | ג'יילן ברנסון (ניו יורק ניקס)  שיי גילג'ס-אלכסנדר (אוקלהומה סיטי ת'אנדר) |
| שחקן הקלאץ' של העונה | דיארון פוקס (סקרמנטו קינגס) | ג'ימי באטלר (מיאמי היט) דמאר דרוזן (שיקגו בולס) |
| מאמן העונה | מייק בראון (סקרמנטו קינגס) | מארק דייגנולט (אוקלהומה סיטי ת'אנדר)  ג'ו מאזולה (בוסטון סלטיקס) |
| מנהל העונה | מונטה מקנייר (סקרמנטו קינגס) | קובי אלטמן (קליבלנד קאבלירס) קלווין בות' (דנוור נאגטס)  ג'סטין זמיק (יוטה ג'אז) |
פרס הספורטיביות: 
| פרס השחקן הקבוצתי | ג'רו הולידיי (מילווקי באקס) |  |
פרס עזרה לקהילה: 
| פרס כרים עבדול-ג'באר לצדק חברתי | סטפן קרי (גולדן סטייט ווריורס) | כריס פול (פיניקס סאנס)  ג'ארן ג'קסון (ממפיס גריזליס)  טרה ג'ונס (סן אנטוניו ספרס)  גרנט ויליאמס (בוסטון סלטיקס) |
חמישיות העונה:
| החמישייה הראשונה | החמישייה השנייה | החמישייה השלישית |
| --- | --- | --- |
| שיי גילג'ס-אלכסנדר (אוקלהומה סיטי ת'אנדר) | דונובן מיטשל (קליבלנד קאבלירס) | דיארון פוקס  (סקרמנטו קינגס) |
| לוקה דונצ'יץ' (דאלאס מאבריקס) | סטפן קרי (גולדן סטייט ווריורס) | דמיאן לילארד (פורטלנד טרייל בלייזרס) |
| יאניס אדטוקומבו (מילווקי באקס) | ג'ימי באטלר (מיאמי היט) | לברון ג'יימס (לוס אנג'לס לייקרס) |
| ג'ייסון טייטום (בוסטון סלטיקס) | ג'יילן בראון (בוסטון סלטיקס) | ג'וליוס רנדל (ניו יורק ניקס) |
| ג'ואל אמביד (פילדלפיה 76') | ניקולה יוקיץ' (דנוור נאגטס) | דומנטאס סאבוניס (סקרמנטו קינגס) |
חמישיות ההגנה של העונה:
| החמישייה ראשונה | החמישייה השנייה |
| --- | --- |
אלכס קארוסו (שיקגו בולס): דריק וייט (בוסטון סלטיקס)
ג'רו הולידיי (מילווקי באקס): דילון ברוקס (ממפיס גריזליס)
אוון מובלי (קליבלנד קאבלירס): דריימונד גרין (גולדן סטייט ווריורס)
ג'ארן ג'קסון (ממפיס גריזליס): אוג'י אנונובי (טורונטו ראפטורס)
ברוק לופז (מילווקי באקס): באם אדבאיו (מיאמי היט)
חמישיות הרוקיז של העונה:
| החמישייה ראשונה | החמישייה השנייה |
| --- | --- |
בנדיקט מת'ורין (אינדיאנה פייסרס): ג'יידן אייבי (דטרויט פיסטונס)
ג'יילן ויליאמס (אוקלהומה סיטי ת'אנדר): ג'רמי סוצ'אן (סן אנטוניו ספרס)
קיגן מארי (סקרמנטו קינגס): טארי איסון (יוסטון רוקטס)
פאולו באנקרו (אורלנדו מג'יק): ג'בארי סמית' ג'וניור (יוסטון רוקטס)
ווקר קסלר (יוטה ג'אז): ג'יילן דורן (דטרויט פיסטונס)
פלייאוף 2023 > פליי-אין

הקבוצות שסיימו בששת המקומות הראשונים בכל אזור העפילו ישירות לסיבוב הראשון של פלייאוף ה-NBA, בעוד שארבע הקבוצות שסיימו במקומות 7-10 בכל אזור השתתפו בטורניר הפליי-אין. הקבוצה שסיימה במקום ה-7 בכל אזור אירחה את הקבוצה שסיימה במקום ה-8 כשהמנצחת במשחק זה קיבלה את המקום השביעי בפלייאוף. הקבוצה שסיימה במקום ה-9 בכל אזור אירחה את הקבוצה שסיימה במקום ה-10 בכל אזור והמנצחת במשחק זה התמודדה מול הקבוצה שהפסידה במשחק בין מקומות 7-8 על הכרטיס האחרון לפלייאוף בכל אזור. משחק אותו אירחה המפסידה במשחק בין מקומות 7-8.
פלייאוף 2023 > פליי-אין > מזרח

| מארחת | תוצאה | מתארחת |
| --- | --- | --- |
| (7) מיאמי היט | 105–116 | (8) אטלנטה הוקס |
| (9) טורונטו ראפטורס | 105–109 | (10) שיקגו בולס |
| מארחת | תוצאה | מתארחת |
| --- | --- | --- |
| (7) מיאמי היט | 91-102 | (10) שיקגו בולס |
פלייאוף 2023 > פליי-אין > מערב

| מארחת | תוצאה | מתארחת |
| --- | --- | --- |
| (7) לוס אנג'לס לייקרס | 108–102 (OT) | (8) מינסוטה טימברוולבס |
| (9) ניו אורלינס פליקנס | 118–123 | (10) אוקלהומה סיטי ת'אנדר |
| מארחת | תוצאה | מתארחת |
| --- | --- | --- |
| (8) מינסוטה טימברוולבס | 95-120 | (10) אוקלהומה סיטי ת'אנדר |
פלייאוף 2023 > סדרת הגמר

| קבוצה 1 | תוצאה | קבוצה 2 | משחק 1 | משחק 2 | משחק 3 | משחק 4 | משחק 5 | משחק 6 | משחק 7 |
| --- | --- | --- | --- | --- | --- | --- | --- | --- | --- |
| דנבר נאגטס | 1-4 | מיאמי היט | 93-104 | 111-108 | 94-109 | 95-108 | 89-94 |  |  |